Odense Adresse-Contoirs Efterretninger, 1846-05-12
Odense. Om de smukke Panoramaer, som i denne Tid kunne sees her i Byen, hedder det i Slagelse Avis, af 23 f. M.: "Brødrene Meyer fra Clausthal forevise i denne Tid heri Byen Prospecter af de skjønneste og interessanteste Partier af Harsbjergene, OriginalAquarel-Malerier af W. Saxesen, Lærer ved det kgl. Berg- og Forst-Jnstitut i Clausthal. Harsbjergene frembyde, som bekjendt, ophøiede Naturscener og mangfoldige Afvexlinger, der kalde mange Reisende hen til hiin Egn. At de af Hr. Saxesen, som er en indfødt dansk Mand, fremstillede Partier i den her omhandlede Kunstudstilling høre til det Seeværdigste af det, Kunsten har frembragt i denne Henseende, derom vidne Sagkyndiges Dom; og det er vist, at jo længere Man beskuer denne udmærkede Samling af Prospecter, jo meere Jnteresse føler Man for den, og Man troer sig i Virkeligheden henflyttet til hiin mærkværdige Bjerggruppe. Dr. Schiller i Braunschweig siger herom, at Standpunktet for disse panoramiske Prospecter er valgt med særdeles megen Smag af Kunstneren, og hvad Udførelsens Fortræffelighed angaaer, har han allerede hele Tydsklands Dom paa sin Side. Dr. Køllner i Bremen siger, at Forældre og Opdragere ikke burde forsømme at fore deres Ungdom til disse Panoramaer, som ville give dem Leilighed til at knytte mangen geographisk, geognostisk og historisk bemærkning til billedet. (Diligencepost.) Jfølge Berl. Tid, vil rimeligviis den af Generalfiskalen paa Embedsvegne mod Dhrr. Poulsen, Helweg og Lehmann anlagte Sag i Løbet af indeværende Uge blive foretaget ved Høiesteret. "Som Man maaskee vil erindre - skrives i Christiansands Stifts-Avis - har i dette Blad været at læse en Efterlysning, betræffende en dansk Møllebygger ved Navn Nielsen, der den 24 Decbr. f. A. fra det 3 Miil fra Stiftsstaden liggende Øvre-Stray begav sig paa en Reise til Landvig Sogn, for at besøge sin Forlovede, men paa denne Tour sporløst forsvandt, uden at Man hele Vinteren fik at høre noget fra ham. Allehaande Rygter om, at han skulde være bleven myrdet o. s. v. have været i Cirkulation. For nogle Dage siden er imidlertid hans Liig dreven i Land paa Flekkerø og dets Jdenditet ved de i Lommen fundne Sager, blandt hvilke et Brev fra hans Kjæreste, sat udenfor al Tvivl, uagtet Ansigtet skal have været aldeles opædt af Fiskene. Man formoder, at han maa være druknet ved paa Jsen at sætte over Topdalselven, og derpaa er dreven ud i Søen. Da Man i Lommerne fandt hans Uhr samt 12-14 Daler i Sølv og Sedler, bliver den Formodning at han skulde være bleven ombragt paa Veien høist usandsynlig. Udnævnelser og Entledigelser. Under 29 April er Sognepræst for Odda Menighed og Provst for Rangervalla Syssel paa Jsland, A. Johnsen, beskikket til Sognepræst ved Reikavig Domkirke: s. D. er der meddeelt Confirmation paa det af Hs. Durchl. Hertugen af Augustenborg for hidtilværende Sognepræst for Uck Menighed under Tønder Amt, F. Petersen, udfærdigede Kaldsbrev som Sognepræst for Nuthmark Menighed paa Als, den 4 Mai er Auscultant ved de slesvigske Overdicasterier, A. D. v. Ahlefeldt, udnævnt til Landraad og overordentligt Medlem af den slesvigske Landret: Valget af deputeret Borger og Cichoriefabrikant P. Jensen i Husum til Raadmand sammesteds stadfæstet; den 6te er Told- og Consumtionskasserer i Veile, Justitsraad Løve, formedelst Alderdom og Svagelighed i Naade og med Pension entlediget; den 29 April, Revisor for Universitetets og Communitetets Regnskaber, Justitsraad J. G. Bloch, entlediget i Naade og med Pension fra denne Post.